Ang kaunaunahang misyon ng mga bansang
Arabo na makarating sa ibang planeta ay
naglalakbay na ngayon papalayo sa Earth at patungo
na sa planetang Mars. Ang misyon sa
Mars ng United Arab Emirates ang pag-
uusapan natin sa video na ito
Hey guys! This is Madam Info, welcoming you to
this channel. If this is your first time here,
please consider subscribing by clicking the
SUBSCRIBE button below.
Paki-click na rin po ang BELL button para malaman
ninyo agad kapag may bago tayong video na
makapagbibigay ng mga kamangha-manghang
kaalaman lalo na tungkol sa science at mystery.
[music playing]
Apat na raan siyamnaput tatlong
milyong kilometro ang lalakbayin ng Hope Probe
sa bilis na 121,000
km/hr sa loob ng pitong buwan
bago ito makarating sa planetang Mars.
Inaasahang makakarating ito sa orbit ng Mars sa
Pebrero 2021. Ang Hope Probe
ay ang palayaw ng spacecraft ng pinakaunang
misyon sa Mars ng United Arab Emirates
o UAE na pinangalanang
Emirates Mars Mission o EMM.
Ito ay isang uncrewed orbiter.
Uncrewed, ibig sabihin, wala itong pasaherong tao.
Orbiter, ibig sabihin, iikot lang ito sa Mars
upang kumuha ng mga datos
at hindi magla-landing sa lupain ng Mars.
Mula sa Tanegashima Space Center ng Japan
Aerospace Exploration Agency o JAXA
sa Kyushu, Japan, sa ganap na 6:58
AM ng July 20, 2020,
Lunes (Japan time)
o 5:58 AM dito sa Pilipinas, nag-liftoff
ang H-2A Rocket No. 42 o
H-2A F42 ng Mitsubishi Heavy Industries
na siyang may dala ng Hope Probe upang makalabas
ito sa Earth. Mga 6:12 AM dito sa
Pilipinas, nakarating na ang rocket sa Lower Earth Orbit.
6:57 AM, makalipas ang halos
isang oras mula liftoff, pinakawalan na ng
rocket sa kalawakan ang Hope Probe.
7AM inilabas na ang dalawang tag-900-watts
na solar panels ng Hope upang magkarga ang mga
baterya nito. Mga 7:31AM,
natanggap na ng ground control team sa Mohammed
bin  Rashid Space Centre (MBRSC) ang unang signal
mula sa Hope at nakapagpadala na rin sila ng signal
papunta sa Hope bilang hudyat na mayroon nang
2-way communication sa pagitan ng Hope Probe
at ng ground control.
Nakumpirma din nila na
nasa tamang posisyon ang Hope at ang mga solar
panels ay nakaharap sa araw. Base sa datos
mula sa telemetry ng Hope, lahat ng systems —
ang computer, propulsion, communication
at iba pang components ay gumagana ng maayos.
Sa puntong ito ay nagdiwang na
ang Mission Control dahil kumpirmado nang tagumpay
ang paglulunsad ng Emirates Mars Mission.
[applause]
Para patuloy na magkaroon ng komunikasyon
sa pagitan ng Hope Probe at ng Mission Control
o EMM Operations Team sa UAE,
nakipag-ugnayan ang Mohammed Bin Rashid
Space Center o MBRSC sa NASA upang
magamit ang NASA Deep Space Network, partikular
ang ground station nito sa Madrid, Spain.
Patuloy na nagmo-monitor ang MBRSC
bente kwatro oras 24/7
sa loob ng dalawang linggo upang masegurong
nasa mabuting kondisyon ang Hope Probe.
Sa ikatlong linggo, kung kailan tapos na ang mga
paunang testing, mga dalawa o tatlong beses na lang
kada linggo ang pag-contact nila sa Hope Probe.
Mabigat pang hamon ang kakaharapin ng misyon at
posibleng magkaaberya sa haba ng byahe nito.
Dahil walang GPS o Global Positioning
System sa deep space, ang paraan ng spacecraft
upang matunton ang Mars ay sa pamamagitan ng
star trackers. Tinitignan nito ang posisyon
ng Hope sa kalawakan ayon sa mga konstelasyon ng
mga bituin sa langit at ang relasyon nito sa araw.
Hindi ito madali dahil kumpara sa laki
ng kalawakan, napakaliit na target ng Mars.
Maya’t maya ay kailangang mag-adjust at mag-
maneobra ang Hope, gamit ang sarili nitong propulsion
systems upang maitama ang direksyon nito
papuntang Mars.
Ang pinakamalaking hamon para sa
Hope Probe at pinakatensyonadong sandali naman
para sa EMM operations team ay
pagdating ng Pebrero, 2021 kapag malapit
na ang Hope sa Mars. Kailangan nitong magpreno
upang bumagal ang lipad nito at maisagawa
ang Mars Orbit Insertion o pagpasok
sa orbit ng Mars. Gagamitin nito
ang sariling mga thrusters na bubuga sa direksyon
ng Mars nang sa gayon ay itutulak ang spacecraft
pabalik kaya ang epekto nito ay parang
magbe-brake ang spacecraft. Ang pagbuga
ng thrusters ay mangyayari sa loob ng
ng tatlumpung minuto at ito ay dapat eksakto
sa tamang oras dahil kung hindi,
malalagpasan nito ang Mars at papalya ang misyon.
Mula sa bilis na
121,000 km/hr, kailangang mapabagal
ito sa 14,000 km/hr
na lang upang makapasok ang Hope sa
orbit ng Mars. Sa ganitong layo ng Hope Probe,
hindi na ito makokontrol ng EMM team sa Earth
sa realtime dahil ang signal ay
may delay na singtagal ng 40 minutes
bago makarating sa kabilang panig. Kailangang ang
Hope mismo ang gumawa nito mag-isa ng
walang input na manggagaling sa Earth.
Sinadyang gawing fully autonomous ang Hope Probe.
Dito makikita kung gaano ka-high tech ang  robotic
spacecraft na ito na binuo ng United Arab Emirates
at kung gagana ito ayon sa plano
Kapag tagumpay ang Mars Orbit Insertion, iikot muna
ito sa mas malawak na orbit ng Mars. Pagkalipas ng
isang buwan, magmamaneobra ito para lumipat sa
mas malapit na orbit.
Ito ay isang elliptical orbit at hindi eksaktong pabilog
kaya ang distansya ay pwedeng kasinglapit
ng 20,000 kilometers mula sa
surface ng Mars o mas malayo na nasa
43,000 kilometers. Tinawag
din nila itong Science orbit dahil dito ay bubuksan
na ng Hope ang mga sensors para mapag-aralan
ang atmosphere ng Mars.
Sa loob ng limamput limang oras ay makakakumpleto
na ito ng isang ikot sa orbit ng Mars at maoobserbahan
na nito ang kabuuan ng planeta.
Kaya nito mangolekta ng datos na aabot sa
1,000 gigabytes o isang terrabyte na ipapadala
sa Earth. Libreng ibabahagi ng Emirates
team ang lahat ng impormasyon sa mga siyentipiko
at sa mahigit dalawang daang universities at research
institutes sa buong mundo bilang
kontribusyon nila sa kaalaman ng sangkatauhan.
Ang impormasyon ay ipapadala ng Hope sa
Mohammed bin Rashid Space Centre kada labingtatlo
hanggang dalawamput anim na minuto. Tatlong
mahahalagang instrumento ang dala ng Hope
upang gamitin sa pag-aaral at pago-obserba ng Mars.
Ang Emirates Mars Ultraviolet
Spectrometer (EMUS) na pag-aaralan ang  upper
atmosphere ng Mars, titignan ang carbon monoxide
oxygen at hydrogen at kung paano nakakatakas
ang mga gas na ito sa space kaya manipis
ang atmosphere ng Mars. Ang Emirates
Exploration Imager (EXI) na parang
digital camera na kukuha ng mga high resolution
colored images at ang Emirates Mars
Infra Red Spectrometer (EMIRS) na pag-aaralan
ang lower atmosphere ng Mars at mag-aanalisa
ng dust o alikabok,
ulap, water vapor at temperatura sa Mars.
Ang buong misyon ay nakaplanong tumagal
ng isang buong taon sa Mars na katumbas
ng dalawang taon sa Earth o mga 687
Earth days. Sakop nito ang petsa
ng ika-limampung anibersaryo
ng foundation o pagkakatatag
ng United Arab Emirates sa December 2 2021
na talagang itinaon nila
bilang bahagi ng selebrasyon.
Sa pagtatapos ng misyon, inaasahang matupad ang
mga layunin nito, una na, ang makapagbigay
ng pinakaunang komprehensibong pag-aaral
tungkol sa climate change sa Mars.
Nabanggit ko na sa mga nauna kong video
tungkol sa Mars na dati, ang planetang ito ay
parang Earth na may tubig at makapal na atmosphere.
Kapag natuklasan natin ang sikreto
kung ano ang nangyari at maintindihan natin
kung  bakit  nawalan ng buhay ang Mars
at sumailalim sa matinding climate change,
malaking tulong ito sa sangkatauhan upang maiwasan
na mangyari rin ito sa Earth.
Isa rin ito sa gustong gawin ng Hope.
May isang tanong na hindi pa eksaktong nasasagot
ng mga naunang robotic spacecraft na nakarating
na sa Mars – Kung pwede nga kayang mabuhay
ang tao sa Mars? Susubukang sagutin  ang
tanong na iyan ng mga datos na makukuha ng Hope.
Bukod sa mahahalagang kaalaman, nilalayon
din ng misyon na ma-inspire ang mga
kabataan ng Arab world at makapaghanda ng
career path para sa kanilang mga scientists.
Ngayon pa lang ay nararamdaman na ng mga
Emirati ang pagmamalaki para sa nagawa
ng kanilang gobyerno sa kanilang pag-asenso sa space
exploration. Kumpara sa ibang malalaking
bansa gaya ng U.S., Russia at China
nakakamangha na ang baguhan at maliit
na bansang United Arab Emirates ay nakagawa
ng ganito kalaking proyekto. Sa halagang
200 million US dollars at sa loob lamang
ng anim na taon ay nabuo ang Hope Probe
ng Emirates Mars Mission team na binubuo
ng purong mga Emirati. Gayunpaman,
kumonsulta sila sa mga eksperto ng
University of Colorado Boulder, Arizona
State University at University of California, Berkeley.
Bukod sa Hope Probe ng  United Arab Emirates,
nakatakda ring bumiyahe papuntang Mars
ang Tianwen-1 ng China ngayong Huwebes
July 23 2020 at sa susunod
na Huwebes naman, July 30, ang Mars
2020 Perseverance Rover ng NASA ng
United States. Ang dahilan kung bakit halos
sabay-sabay nagpadala ang tatlong bansa papuntang
Mars ay hinahabol kasi nila ang tinatawag na
Launch Window kung saan pinakamalapit ang
distansya ng Earth at  Mars na nangyayari lang
tuwing dalawang taon. Dapat nga ay ngayong
2020 rin aalis papuntang Mars ang
ExoMars 2020 mission ng European Space
Agency o ESA katuwang ang
partner nitong Roscosmos ng Russia.
Kaso hindi na sila umabot dahil may mga tests
pa silang pumalya at hindi pa naresolba.
Bukod dito, nagkaaberya din ang misyon
dulot ng pandemya.
Sa 2022 ay sisiguraduhin na nilang
mailulunsad nila ang kanilang misyon papuntang Mars.
Sa mga susunod pong video ay nakalinya
na ang paglulunsad ng mga misyon sa Mars ng China
at ng NASA at ang pagpapatuloy pa ng ating
ISS FAQ serye. Heto pa, malapit nang bumalik
sa Earth ang Crew Dragon Demo 2 mission ng
SpaceX sakay sina Astronauts Bob Behnken
at Doug Hurley kaya siguradong gagawan ko po ng
video ang tungkol diyan. May hinahanda rin po akong
video tungkol sa isa sa mga most requested topics dito
sa ating channel kaya
abangan niyo po iyan! Sana ay nabusog na naman
kayo ng maraming impormasyon sa video na ito.
[music playing]
Kung nagustuhan mo ang video na ito, please click the
LIKE button. Again, kung hindi ka pa nag-subscribe,
paki-click po ang SUBSCRIBE button at pati na ang
BELL para ma-notify ka sa  mga susunod nating videos.
Ano ang masasabi mo sa topic natin ngayon?
Please comment down below.
Thank you very much for watching and see you
on the next video! God bless!
